Akreya katakgulqanoti. Akreya katakgulqanoti yoki katakgulqanot akreinasi yoki Farg‘ona sahro katakgulqanoti ( "Melitaea acraeina" ) — kunduzgi kapalaklar katakgulqanotlilar turkumiga mansub (Melitaea) bo‘lib, Nimfalidlar oilasiga kiradi. Lotin tilining o‘ziga xos nomi turli mualliflar tomonidan mustaqil oila yoki nimfalidlar ichida kichik oila sifatida ko‘rib chiqiladigan kichik akreidlar (Acraeini yoki Acraeidae), guruhining kapalaklariga tashqi o‘xshashligini ifodalaydi. Tavsif. Erkaklarning old qanotining uzunligi 21-22 mm, urg‘ochilarniki 24-25 mm bo‘ladi. Qanotlari och-jigarrang sariq rangda. Qanotining tashqi qirrasida bir qancha uchburchak qora dog‘lar bor. Oldingi qanotda median hujayraning uchidan tashqariga qarab 3-4 ta qora dog‘lar va yana bitta nuqta qanotning ichki chetida hujayra uchi ostida joylashgan. Erkaklari urg‘ochilarga nisbatan quyuqroq rangga ega. Tarqalishi. Oʻzbekiston endemiki . Bunday kapalaklarning Turning yagona ma’lum turkumi Oqoltin qishlog‘i (Andijon viloyati) yaqinida yashaydi. Qo‘qon shahri va Yozyovon qishlog‘i atrofidagi populyasiyasi 1940-yillarda qirilib ketgan. Dastavval ularning yashash joylari bo‘lmish tekislik suv havzalari qirg‘oqlaridagi to‘rang‘i to‘qaylarida yo‘q bo‘lib ketgan; hozirgi kunda agrolandshaftlarda, zovurlarning yonbag‘irlarida, to‘qay majmualarining mayda qoldiqlari tevaraklarida uchraydi . Tur faqat donli o‘simliklar uyushmalari bilan chegaralangan . Yashash tarzi. Bir yilda bir marta nasl beradi. Uchishi va tuxum qo‘yishi – aprel-may, ba’zan iyul oylarigacha. Qurti may-iyun oylarida takasoqolda (Dodartia orientalis) yashaydi, iyuldan diapauzaga kiradi va tuproqda qishlaydi, O‘simlik qoldiqlari orasida g‘umbakka aylanadi . Muhofaza etish. SSSR Qizil kitobiga kiritilgan . Tur O‘zbekiston Qizil kitobiga kiritilgan. Muhofazasini tashkil qilish, yashash joylarida zovurlarni ekskavatorlar bilan tozalashni man qilish lozi .